יחסי נורווגיה–פולין

יחסי נורווגיה–פולין הם היחסים הדיפלומטיים בין ממלכת נורווגיה לרפובליקה של פולין. שתי המדינות נהנות מיחסי ידידות, שחשיבותם מתמקדת ביחסים היסטוריים הדדיים ובעובדה שיותר מ-100,000 אזרחים פולנים חיים בנורווגיה באופן קבוע, ומהווים 2.10% מאוכלוסיית נורווגיה.<ref name="Visit">[https://www.royalcourt.no/nyhet.html?tid=135977&sek=27262&scope=27248 State Visit from Poland]</ref> שתי המדינות חברות במועצת אירופה, מועצת מדינות הים הבלטי, נאט"ו, OECD והאו"ם.

== היסטוריה ==
הקשר הראשון בין נורווגיה לפולין התרחש בימי הביניים עם הוויקינגים מסקנדינביה שהפליגו במעלה נהר הוויסלה בפולין. <ref>[http://scienceinpoland.pap.pl/en/news/news%2C29070%2Cslavs-competed-vikings-these-boats.html Slavs competed with the Vikings on these boats]</ref> הוויקינגים גם ייסדו והתיישבו בג'ומסבורג שבפומרניה ונודעו בשם ג'ומסוויקינגים. הקשר הרשמי בין שתי המדינות החל במאה העשירית כאשר הנסיכה הפולנית סווינטוסלאווה (בתו של מיישקו הראשון מפולין) התחתנה עם סוון הראשון, מלך דנמרק ונורווגיה.<ref name="History">[https://www.norwegofil.pl/historia/stosunki-polsko-norweskie Stosunki Polsko-Norweskie (in Polish)]</ref> מאיחודם, בנם קנוט הגדול ימשיך לשלוט בנורווגיה ובאימפריה של הים הצפוני. במהלך ברית ערי הנזה התפתחו מגעים מסחריים ותרבותיים בין ערים פולניות בים הבלטי, בעיקר גדנסק; וברגן בנורווגיה, לשם הגיעו ספינות פולניות עם תבואה.

במאה ה-17, במהלך המבול השוודי, לחמו כוחות פולניים בראשות סטפן צ'רנייצקי יחד עם חיילים מדנמרק-נורווגיה נגד הפלישה השוודית לפולין ובמהלך מלחמת דנו-שוודיה. בסוף המאה ה-18 התרחשה החלוקה השלישית והאחרונה של פולין ופולין איבדה את עצמאותה במשך 123 השנים הבאות.
חיילים מחטיבת היילנד העצמאית הפולנית לוחמים בקרבות נרוויק, נורווגיה; 1940.
בשנת 1918, לאחר מלחמת העולם הראשונה, חזרה פולין לעצמאותה, ושתי המדינות כוננו יחסים דיפלומטיים בשנת 1919. עם זאת, המגעים הפוליטיים והממשלתיים היו מעטים בתקופה שבין המלחמות, ושיתוף הפעולה הכלכלי והסחר נותרו נמוכים. במהלך מלחמת העולם השנייה לחמה חטיבת ההיילנד העצמאית הפולנית למען נורווגיה בקרבות נרוויק נגד חיילים גרמנים. <ref>[http://dcmny.org/islandora/object/pilsudski%3A674/compound-parent-metadata Polish Independent Highland Brigade Sailing to Narvik ]</ref> במהלך המלחמה שתי המדינות קיימו קשרים הדוקים כיוון ששניהם היו ממשלות גולות שבסיסן בלונדון. כ-20,000 פולנים נלקחו על ידי הגרמנים מפולין הכבושה לעבודות כפייה בנורווגיה. לאחר השחרור, עבור חלקם נורווגיה הפכה למולדתם השנייה.<ref name="Relations">[https://www.gov.pl/web/norwegia/relacje-dwustronne Relations between Poland and Norway (in Polish)]</ref> זמן קצר לאחר תום מלחמת העולם השנייה חידשו פולין ונורווגיה את היחסים הדיפלומטיים בשנת 1945. בשנת 1974 הגיע ראש ממשלת נורווגיה טריגווה בראטלי לביקור רשמי בפולין.

במהלך תנועת הסולידריות הפולנית, האיגודים המקצועיים הפולניים קיבלו תמיכה מפולנים החיים בנורווגיה, מהגרים פוליטיים, פוליטיקאים נורווגיים ואנשי מקצוע. הביקורים הרשמיים של האראלד החמישי, מלך נורווגיה בפולין בשנת 1993 ונשיא פולין לך ואלנסה בנורווגיה במרץ 1995; היו ביטוי לרצון של שתי המדינות להעניק את היחסים ההדדיים שלהם את הדרגה הגבוהה ביותר. <ref>[https://www.nytimes.com/1995/03/15/style/chronicle-815695.html Lech Wałęsa in Norway]</ref>

מאז הצטרפותה של פולין לנאט"ו במרץ 1999, יחסי פולין ונורווגיה הפכו לבני ברית ושיתוף הפעולה המדיני והצבאי הדו-צדדי התחזק בין שתי המדינות. <ref>[https://www.royalcourt.no/nyhet.html?tid=100544&sek=27262&scope=27248 Polish-Norwegian cooperation]</ref> בשנת 2012 הגיע המלך הנורווגי הארלד החמישי לביקור שני בפולין <ref>[http://krakow.pl/krakow_open_city/see_also___/12103,339,komunikat,norwegian_royal_couple_visits_krakow.html Norwegian Royal couple visits Krakow]</ref> ובשנת 2016 ביקר נשיא פולין אנדז'יי דודה בביקור ממלכתי בנורווגיה.

== הסכמים דו-צדדיים ==
שתי המדינות חתמו על כמה הסכמים כגון הסכם סחר ומשלוח (1926); אמנת פיוס ובוררות (1929); הסדר תעריפים (1935); הסכם מכס (1937); הסכם סחר ותשלומים (1946) והסכם סחר (1964). כשנורווגיה היא חברה באיגוד הסחר החופשי האירופי ופולין חברה באיחוד האירופי; היחסים הדו-צדדיים בין שתי המדינות מנוהלים באמצעות שני הארגונים הללו.

== נציגויות דיפלומטיות ==
* נורווגיה מחזיקה בפולין שגרירות בוורשה. <ref>[https://www.norway.no/pl/poland/ Embassy of Norway in Warsaw]</ref>
* פולין מחזיקה בנורווגיה שגרירות באוסלו. <ref>[https://www.gov.pl/web/norwegia Embassy of Poland in Oslo]</ref>
<gallery class="center">
קובץ:Warszawa, Focus Filtrowa - fotopolska.eu (290902).jpg|שגרירות נורווגיה בוורשה
קובץ:Polens ambassade Oslo - 2010-08-22 at 12-56-43.jpg|שגרירות פולין באוסלו
</gallery>

== קישורים חיצוניים ==

== הערות שוליים ==